A Bizottság 618/96/EK rendelete

(1996. április 3.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 586/96/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel elfogadott, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [3] 12. cikke (6) bekezdésének rendelkezései értelmében a jogosultak még három hónapig hivatkozhassanak;

mivel az e rendeletben előírt intézkedések összhangban vannak a Vámkódex Bizottság vám- és statisztikai nómenklatúrával foglalkozó részlegének a véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett és az e rendelettel meghatározott jogoknak meg nem felelő kötelező érvényű felvilágosításra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. április 3-án.

a Bizottság részéről

Mario Monti

a Bizottság tagja

[1] HL L 84., 1996.4.3., 18. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Havonta megjelenő asztrológiai magazin, egyetlen összetekert, 79 mm × 505 mm méretű, mindkét oldalán nyomott lapból áll, és amely (napi és havi) horoszkópokat és sorsjátékokhoz szerencseszámokat tartalmaz, illusztrálva is.Az összetekert magazint műanyagból készült átlátszó cső védi.Minden hónapban négy hasonló, szöveges, illusztrált és színes magazint együtt is forgalomba hoznak egy színes nyomású és illusztrált keménypapír prezentációs csomagban, amelyen feltüntetik a hónapot. A prezentációs csomagban 12 rekesz található az állatövi jegyeknek megfelelően. | 49029030 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 4902, a 490290 és a 49029030 KN-kód megfogalmazása határozza meg. |

2.Gyermek képeskönyv (30cm × 40cm) négy, vastag, keménypapírból készült lapon, karácsonyi tárgyú képekkel illusztrálva.A belső oldalakon színes karácsonyi képek, minden dupla oldalon pedig dalok kottája és szövege található.Az utolsó lap (amely borítóként is szolgál) 1 cm vastag, a belső oldalán többszínű, egy-egy égőt tartalmazó csecsebecsékkel díszített karácsonyfa van.Ez az oldal tartalmaz egy miniatűr hangszórót és egy elektronikus modult, amely egy gomb megnyomása után dallamot szólaltat meg, és villogtatja az égőket. | 49030000 | A besorolást a Kombinált Nómenklatúra 1. és 3. b) általános értelmezési szabályának rendelkezései, a 49. árucsoporthoz fűzött 6. megjegyzés, valamint a 49030000 KN-kód megfogalmazása határozza meg. |

3.Zenélő, mozgó játék csecsemők számára, szétszerelve, az alábbi tartalommal:felfüggesztő elem műanyagból készült rögzítőkkel,zenélő doboz felhúzható órarugós motorral,mozgó játék, amely két, egymást keresztező műanyag karból áll, amelyek keresztezési pontjához és végeihez valamilyen fonal segítségével textilanyagból készült és emberi ruhát viselő, kitömött állatfigurákat (nyúl, kacsa, béka) erősítettek.Felhúzva a zenélő doboz dallamot játszik, és forgatja a mozgó játékot. | 95035000 | A besorolást a Kombinált Nómenklatúra 1., 2. a), 3. b) és 6. általános értelmezési szabályának rendelkezései, valamint a 9503 és a 95035000 KN-kód megfogalmazása határozza meg. A termék csecsemők szórakoztatására készült, különös tekintettel a zenélődobozra. |

--------------------------------------------------